Alina Kashlinskaya. Alina Anatolyevna Kashlinskaya (; 1993-yil 28-oktyabrda Moskva shahrida tugʻilgan) — Rossiyada tugʻilgan polyak shaxmatchi ayol. U 2014 va 2009-yillarda FIDE tomonidan berilgan xalqaro usta va ayol grossmeyster unvonlariga ega boʻlgan. Kashlinskaya 2019-yilgi ayollar oʻrtasida shaxmat boʻyicha yakka tartibdagi oʻtkazilgan Yevropa chempionligida gʻoliblikni qoʻlga kiritgan. Faoliyati. 2003-yilda Kashlinskaya 10 yoshgacha boʻlgan qizlar toifasida shaxmat boʻyicha Yevropa yoshlar chempionatida kumush medalni qoʻlga kiritgan. 2010-yil avgust oyida u Scheveningen tizimi bilan oʻtkazilgan 7-Xitoy-Rossiya oʻyinida Rossiya ayollar jamoasi tarkibida ishtirok etgan. Kashlinskaya 39-shaxmat Olimpiadasining ayollar boʻlimida Rossiyaning B jamoasi safida ishtirok etgan. U beshinchi taxtada oʻynab, yakkalik bahslarida kumush medalni qoʻlga kiritgan. 2011-yilda Kashlinskaya shaxmat boʻyicha yoshlar oʻrtasidagi jahon chempionatida 18 yoshgacha boʻlgan qizlar boʻlimida kumush medali sovrindori boʻlgan. Keyingi yili u shaxmat boʻyicha talaba qizlar oʻrtasidagi jahon chempionatida ikkinchi oʻrinni egallagan. 2013-yilda u oʻsmir qizlar oʻrtasidagi Rossiya chempionatida gʻolib boʻlgan va oʻsmir qizlar oʻrtasidagi jahon chempionatida bronza medalini qoʻlga kiritgan. Oʻsha yili Kashlinskaya 6-Snowdrops vs Old Hands oʻyinida ishtirok etadi. Mazkur oʻyinda u 5/8 ball toʻplaydi va oʻzining „Snowdrops“ jamoasiga (Viktoriya Cmilyte, Kashlinskaya, Mariya Muzychuk, Nastasiya Ziaziulkina) „Old Hands“ jamoasi (Iosif Dorfman, Boris Gulko, Borislav Ivkov, Volfgang Uhl) ustidan gʻalaba qozonishga yordam beradi. Natija 17½-14½. Kashlinskaya butun musobaqaning eng yaxshi shaxmatchisi boʻlgan. 2015-yil mart oyida Kashlinskaya birinchi marta shaxmat boʻyicha ayollar oʻrtasidagi jahon chempionatida ishtirok etgan. U birinchi raundda Shen Yang tomonidan magʻlubiyatga uchraydi. Ikki oy oʻtgach, Kashlinskaya Chakvidagi ayollar oʻrtasidagi Yevropa yakkalik chempionatida bronza medalini qoʻlga kiritadi. Iyul oyida u Xitoy-Rossiya oʻrtasidagi 9-oʻyinda ishtirok etadi va 2½/5 ball toʻplaydi, bu ayollar boʻlimida ruslar orasida eng yaxshi natijalardan biri edi. Sentyabr oyida Kashlinskaya Vrotslavda boʻlib oʻtgan „ Krystyna Hołuj-Radzikowska Memorial — Women grossmester“ 5-turnirida gʻolib boʻlgan. 2018-yil oktyabr oyida Kashlinskaya Chess.com Isle of Man International musobaqasida ayollar oʻrtasidagi bosh sovrinni (7000 funt sterling) qoʻlga kiritgan, uning turmush oʻrtogʻi Wojtaszek esa xuddi shu turnirda bosh sovrinni qoʻlga kiritgan. 2019-yilning aprel oyida u Antaliyada boʻlib oʻtgan ayollar oʻrtasidagi yakka tartibdagi Yevropa chempionatida Mari Sebag, Elizabet Pehtz, Inna Gaponenko va Antoaneta Stefanovani tay-brek hisobida ortda qoldirib, gʻolib boʻlgan edi. Oktyabr oyida Kashlinskaya Batumida boʻlib oʻtgan 2019-yilgi ayollar oʻrtasidagi shaxmat boʻyicha Yevropa chempionatida oltin medalni qoʻlga kiritgan, oʻyinda u Rossiya jamoasining zaxira taxtasida oʻynagan. 2022-yil 23-maydan boshlab u Rossiya nufuzi oʻrniga Polsha shaʼnini himoya qilishni boshladi. Shaxsiy hayoti. Kashlinskaya polshalik grossmeyster Radosław Wojtaszek bilan turmush qurgan. U Rossiya davlat ijtimoiy universitetini tamomlagan.